Greblipš

**Greb Lipš** , može spojeno može odvojeno je bio Senator rase Ašogi, sa skoro istoimene planete Brodo Ašogi u Galaktičkoj Republici ali i u Imperiji. Bio je uticajan za vreme Bitke na Nebuu.

## **Izgled I narav**

Izgledao je kao i svi Ašogi. Ogromnih razmaknutih očiju, lampaste glave [1] *(na dugačkom vratu, pod uglom od 90°)*, razvučenim ustima i malim prćastim nosem, nešto kao Grinč. Kruškasto im je bilo i telo, sa zdepastim i kratkim nogama, ali neproporcionalno dugačkim rukama, sa palcem i još tri prsta. Aprehinzilni. Većina je bila bljutavo zelena, ali imalo je i ...bljutavo žutih. Naborani, debele kože (osim na grudima kod srca, koje se moglo praktično videti) i bez dlaka, mada su žuti generalno bili dlakaviji, bar po glavi. Stopala su im bila ravna. Verovatno su evoluirali od nekih debelokožaca.

## **Istorijska ličnost**

Kada je 32. PBJ, kraljica Amidgala sa Nebua, pozvala je ostale Senatore i predstavnke, da izglasaju nepoverenje Vrhovnom Kancelaru Finišu Valorumu, Greb Lipši je bio jedan od trojice delegata svoje rase, može biti čak i Senator Ašogija, dugo godina pre toga. Podigli su svoje dugačke ruke glasajući za smenu Finiša, i komešanje je nastalo kroz ceo saziv Skupštine. U Velikoj Komori, njihova lebdeća loža bila je odmah tu između delegacije Ich Tibija i delegacije Svoke Svokea. Ne zna se ko su tačno bila druga dva Ašogija, ali su oba bila od bljutavo zelene podrase.

Kada je Vrhovni Kancelar Finiš Valorum sazvao Vrhovni Savet na kome bi raspravljao povećanje poreza na trgovačke rute na teritorijama Spoljašnjeg Prstena, Greb Lipš i drugi Senatori i predstavnici nâroda su presreli Valoruma u hodniku Kuće Senata, kako bi mu skrenuli pažnju i naterali ga da im poda malo od svog vremena. Za samo godinu dana kriza sa povećanjem poreza je eskalirala i niko više nije verovao da je Finiš sposoban da je reši. Čak su počeli da veruju da je podmićen da to namerno radi. Za njih [2] *(za Trgovačku Federaciju)*. Kada ih je Padme, u ime svog naroda, obavestila o sve učestalijim napadima Federacije na njenu planetu Nebú, i zatražila pomoć, Valorum je pokušao da zataška i da je gurne pod tepih, "da joj prebaci pritužbu na drugi lokal". Njoj je tu nešto smrdelo, i sazvala je pa ona komitet za njegov opoziv. Malo je znala, puno sebe, glupavo čeljade, da je baš TO ono što je prepredeni Palpatin i naveo da uradi. Glupani Senatori, na čelu sa Lipšom, su, posle kraćeg dogovaranja, izglasali Palpatina, takođe sa Nebua, za novog Kancelara.

Kako se Rat Klonova približavao završetku, Greblipši je postao član "Delegacije 2000", legislatora koji su se pobunili i protiv Finišovog naslednika, Palpatina, podnevši zvaničnu notu protesta za njegove postupke koje su smatrali izuzetno neustavnim. Naročito njegovo "opunomoćenje bez presedana". Ali, nije da ih je Palpatin nešto naročito slušao. Kada je pretvorio Republiku u Imperiju, tajne službe Imperije su ga uhapsile, pod optužbom da je pleo zaveru sa Džedajima da izda Imperatora i zbaci ga sa funkcije.

.

## **Društvena ličnost**

Godine 22. PBJ, malo pre Rata Klonova, Greb je dospeo u Vesti HoloMreže kada je podigao fond za ispitivanje novih galaksija (tako je na posletku i zalutao na Zemlju). Kasnije te godine izbio je Rat Klonova, te se situacija izmenila. Senat je Palpatinu dao neograničena ovlašćenja [3] *(unlimited powAr)*, da se obračuna sa krizom u Republici. Kako je rat napredovao, legislatori, zakonodavci su bili sve zabrinutiji zbog količine ovlašćenja koja dobija, a naročito za ovlašćenja da premosti Ustav.

Kada je počeo da postavlja nove...guvernere da upravljaju regionalnim Sistemima, 19.PBJ, Greb i još blizu 2.000 delegata podneli su zvaničnu notu protesta u Senatu. Nisu uspeli. Kada Džedaji nisu uspeli da ga skinu s' vlasti, Palpatin ih je skoro sve pogubio, i promenio Republiku u Imperiju, sa novim regionalnim podelama, i proglasio sebe novim Imperatorom. Greb Lipš i 62 druga senatora bilo je uhapšeno. Kako je posle toga pobegao i dospeo do Zemlje i E.lioT.-a i Dru Barimur Gerti, 1982. u filmu "I Ti vanzemaljac", nemamo pojma.

# Hiper svemir

• Ašogi (https://starwars.fandom.com/wiki/Asogian/Legends)

• Brodo Ašogi (https://starwars.fandom.com/wiki/Brodo\_Asogi)

• Greblipš (https://starwars.fandom.com/wiki/Grebleips/Legends)

• Finiš Valorum (https://starwars.fandom.com/wiki/Finis\_Valorum/Legends)

• Padme Amidgala (https://starwars.fandom.com/wiki/Padmé\_Amidala/Legends)

• Nebú (https://starwars.fandom.com/wiki/Naboo/Legends)

• Delegacija 2000 (https://starwars.fandom.com/wiki/Delegation\_of\_2000)

• Kuća Senata (https://starwars.fandom.com/wiki/Senate\_Building/Legends)

• lebdeća loža (https://starwars.fandom.com/wiki/Repulsorpod/Legends)

• Svoke Svoke (https://starwars.fandom.com/wiki/Swokes\_Swokes/Legends)

• Ich Tibi (https://starwars.fandom.com/wiki/Ishi\_Tib/Legends)

• Vesti HoloMreže (https://starwars.fandom.com/wiki/HoloNet\_News/Legends)

# **Bi(bli)ografija**

^ Pod plaštom prividne istine (prvi put imenovan kao Greblipš)

^§ Zvezdani Ratovi: Epizoda I - Fantomska pretnja (prvo pojavljivanje)

^ "*Senator Greb Lipš finansira istraživanje novih galaksija*" - Vesti HoloMreže sezona 531 emisija 50. (na ekranima ali i na internet portalu)

^ Republički HoloMreža Informator, specijalan tisak povodom inauguracije 16:5:241 - u Zvezdani Ratovi Insajder magazin, izdanje 84

# *Mediji*

·• Zove kući segment na StarWars.com (sajt je "404 - not found", ne pokušavajte)

·• § Oka iskopana iz Epizode I - Zvezdani Ratovi Insajder magazin, izdanje 48

·• Zvanična činjenična dosijea Zvezdanih Ratova, izdanje 104, u delu "Galaktički Senat stare Republike" (samo fotografija)

·• "Ko je ko u Delegaciji 2000" - Zvezdani Ratovi Insajder magazin, izdanje 85

·• Kompletna enciklopedija Zvezdanih Ratova

·• "Čuveni momenti" - Zvezdani Ratovi Insajder magazin, izdanje 128

·• Galaktički Senat, članak na Baza

·• Galaktički Senat, članak na Enciklopedija sajtu

·• Zvezdani Ratovi: Republika, izdanje 61 - Ćor-sokaci (samo u pozadini, kao Oka iskopana, doduše cela delegacija, ne zna se da li je iko od njih Greblipš)

# Željma

U našem "univerzumu" (tako se kaže, za naš realm, naše vreme, ne "far far away", nego danas i ovde, iako smo mi u istoj Galaksiji kao i oni), Greb Lipš dolazi na Zemlju, Željma kako je tamo zovu, da skupi botaničke primerke, ali ga njegovi sa broda Ašogi napuštaju usled bekstva i on završava u porodici sa troje dece, u kantama za smeće. Kada uđe u kuću, zavole ga kao svog, i pokušavaju da mu pomognu da "Zove kući" i da se vrati. Maskiraju ga za Noć veštica, i na ulici prepoznaje Učitelja Jodu (dete sa maskom Jode).

# **~~*Veze iza zavese*~~**

§ Dok je pisao scenario za Epizodu I, Džordžu Lukasu je prišao prijatelj i kolega Stiven Spilberg koji mu je predložio da ubaci njegovog I-Ti–ja kao lik u film, makar kao sporednog lika. Spilberg je ubacio Jodu u svoj film, to jest dete u kostimu Jode, ali je bitna činjenica da ga je "I-Ti" prepoznao! Što znači da je sreo ili nekog iz Jodine rase, a takvih nema mnogo, ili samog Jodu
, što je mogućije. Tako su se u filmu našla tri člana te rase, kasnije nazvane Ašogi, u Senatu , na kratko, naoko, tu, ispred nosa, ono što se kaže Oka iskopana, za vešte opazitelje.

§ Kada je Džejms Luseno napisao Pod plaštom prividne istine, rešio je da još malo produbi šalu. Nazvao je...jednog od njih Greblipš, što je obrnuto od Spilberg, ili kako bi se pravilno trebalo čitati po jevrejskom nemačkom, Špilberg, i osmislio mu rodnu planetu, koju je nazvao po već napisanoj Knjizi o Zelenoj Planeti, proširenoj priči nastaloj posle filma, Brodo Ašogi, i nazvao mu rasu samo Ašogi.

# Pojašnjenja, note i reference

∆ [1] (Kupastog *oblika kao abažur lampe, i pokretljiv po osnovi vrata kao zglob lampe)*

∆ [2] (Trgovačka *Federacija je tajno radila na Palpatinovom planu, preko grofa Djukule)*

∆ [3] (To *kaže Palpatin kada se razotkrije kao Dart)*